**Oznámenie o začatí prípravných trhových konzultácií**

podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)

(ďalej ako „Oznámenie“)

1. **Identifikácia verejného obstarávateľa**

|  |  |
| --- | --- |
| Verejný obstarávateľ:  | Slovenská inovačná a energetická agentúra (ďalej ako „SIEA“) je podľa § 7 ods. 1 písm. d) zákona o VO verejným obstarávateľom.  |
| Adresa:  | Bajkalská 27, 827 99 Bratislava |
| IČO:  | 00002801 |
| DIČ:  | 2020877749 |
| Kontaktná osoba/telefón, e-mail:  | Ing. Valéria Kamenská, tel.: +421 2 58 248 207, e-mail: valeria.kamenska@siea.gov.sk  |
| Internetová adresa (URL):  | <https://www.siea.sk/>  |
| Link na zverejnené dokumenty k PTK: | <https://www.ezakazky.sk/siea/index.cfm?module=Item&page=Item&ItemID=26924204&> <https://www.siea.sk/o-siea/verejne-obstaravanie/pripravne-trhove-konzultacie/>  |

1. **Názov predmetu prípravných trhových konzultácií**

**Zabezpečenie vodíka a súvisiacich služieb pre vodíkové dopravné prostriedky**

1. **Účel prípravných trhových konzultácií**

Účelom prípravných trhových konzultácií (ďalej len „PTK“) je overenie realizovateľnosti a nastavenie primeranosti požiadaviek na plnenie predmetu PTK u relevantných hospodárskych subjektov.

1. **Návrh na opis predmetu zákazky**

Verejný obstarávateľ uvádza v dokumente, ktorý je  prílohou tohto Oznámenia, základné okruhy tém k PTK a zároveň uvádza aj požiadavky na predmet PTK.

1. **Požiadavky na hospodársky subjekt, ktorý sa chce zúčastniť PTK**
2. PTK sa môže zúčastniť len hospodársky subjekt, ktorý je oprávnený dodávať predmet PTK, ktorý bude predmetom verejného obstarávania v súlade s § 32 zákona o verejnom obstarávaní.
3. Účasť na PTK musí byť slobodné a vážne rozhodnutie každého hospodárskeho subjektu.
4. Zúčastnená osoba sa na PTK preukáže výpisom z OR SR alebo obdobným dokladom z iného štátu a v prípade, že sa PTK zúčastní/zúčastnia zástupca/zástupcovia hospodárskeho subjektu, tak aj poverením/povereniami od osoby oprávnenej konať za hospodársky subjekt.
5. Predloženie žiadosti o účasť na PTK podľa časti č. 6. („Priebeh PTK“) bod 1. tohto Oznámenia.
6. **Priebeh PTK**
7. Hospodársky subjekt potvrdí svoj záujem na PTK elektronicky zaslaním žiadosti o účasť na PTK prostredníctvom komunikačného systému eZákazky spolu s vyplneným formulárom k PTK na predmet zákazky, ktorý tvorí Prílohu č. 1 tohto Oznámenia a príslušným dotazníkom k PTK, ktorý tvorí Prílohu č. 2 tohto Oznámenia. Hospodársky subjekt pre účely PTK vyplní obe prílohy.
8. SIEA, na základe záujmu hospodárskych subjektov, stanoví termín riadeného dialógu spolu so všetkými prihlásenými hospodárskymi subjektami, ktorý im bude dostatočne včas oznámený. Riadený dialóg bude prebiehať so všetkými hospodárskymi subjektami jednom čase.
9. PTK budú prebiehať formou riadeného dialógu so všetkými hospodárskymi subjektami, ktoré splnili požiadavky verejného obstarávateľa a verejný obstarávateľ im potvrdil prijatie žiadosti.
10. PTK budú prebiehať za účasti max. 2 zástupcov jedného hospodárskeho subjektu.

Pri realizácii PTK je nutné dodržať podmienku nenarušenia hospodárskej súťaže a neporušiť princíp nediskriminácie a princíp transparentnosti. Verejný obstarávateľ má povinnosť vyhotoviť zápisnicu z uskutočnených PTK. S cieľom zabezpečiť rovnaké zaobchádzanie s hospodárskymi subjektami a nenarušenie hospodárskej súťaže, bude riadený dialóg s hospodárskymi subjektami zvukovo zaznamenávaný.   Verejný obstarávateľ použije vyhotovený zvukový záznam zo stretnutia pri tvorbe zápisnice z PTK (ak bude potrebné). Zápisnica bude zaslaná zúčastneným hospodárskym subjektom na revíziu a následne bude schválená verzia zápisnice podpísaná všetkými účastníkmi PTK. Do momentu vyhotovenia zápisnice je predmetný zvukový záznam možné použiť ako pomôcku, v prípade nezrovnalostí, resp. nejasností. Po schválení zápisnice sa už nebude možné odvolávať na predmetný zvukový záznam.

Zápisnica bude následne zverejnená na verejne prístupných miestach, aby bola dostupná všetkým hospodárskym subjektom, ktoré budú mať záujem sa zúčastniť predmetnej verejnej súťaže.

Súhlas s vyhotovením zvukového záznamu vyjadrí hospodársky subjekt vo formulári k PTK, ktorý predkladá spolu so žiadosťou o účasť do systému eZákazky. Riadený dialóg bude prebiehať osobným stretnutím v sídle verejného obstarávateľa v Bratislave.

1. Riadený dialóg bude prebiehať spôsobom osobného stretnutia v sídle verejného obstarávateľa v Bratislave.
2. Komunikácia počas riadeného dialógu s hospodárskymi subjektami bude prebiehať v slovenskom jazyku (verejný obstarávateľ pripúšťa aj komunikáciu v českom jazyku zo strany hospodárskeho subjektu).

**harmonogram PTK:**

|  |  |
| --- | --- |
| **Názov úkonu**  | **Termín** |
| Vyhlásenie PTK | **06.10.2021** |
| Prijímanie žiadostí o účasť na PTK | **do 13.10.2021** do konca dňa |
| Riadený dialóg so subjektami | **18. – 21.10.2021** podľa dohody s hospodárskymi subjektami |
| Vyhodnocovanie priebehu PTK, finalizácia záverov z PTK, úkony spojené s ukončením PTK | **do 29.10.2021** |

1. **Vysvetľovanie a doplnenie technickej špecifikácie**

Zasielať žiadosť o doplnenie a vysvetlenie k požiadavke na technické riešenie je možné prostredníctvom systému na elektronickú komunikáciu eZákazky, a to do termínu uvedeného v časti HARMONOGRAM PTK.

Verejný obstarávateľ bude zasielať odpovede priebežne prostredníctvom systému na elektronickú komunikáciu eZákazky všetkým registrovaným účastníkom PTK. V prípade, že sa vyskytnú otázky, na ktoré je možné odpovedať len na riadenom dialógu so subjektami, budú zodpovedané spoločne pre všetky hospodárske subjekty.

1. **Požiadavky na komunikáciu**

S ohľadom na § 20 zákona o VO bude celá písomná (korešpondenčná) komunikácia v priebehu konzultácií prebiehať výhradne elektronicky, prostredníctvom systému eZákazky.

Komunikačný jazyk v priebehu vysvetľovania žiadosti bude v slovenský, prípadne český jazyk.

Prejavenie záujmu o účasť na konzultáciách: Verejný obstarávateľ nižšie uvádza priamy link na stránku, prostredníctvom ktorej relevantný subjekt prejaví záujem o svoju účasť.

<https://www.ezakazky.sk/siea/index.cfm?module=Item&page=Item&ItemID=26924204&>

V prípade potreby môže hospodársky subjekt vyššie uvedeným spôsobom kontaktovať osobu verejného obstarávateľa, ktorá zabezpečuje organizáciu PTK a je uvedená v časti č. 1 tohto Oznámenia.

1. **Výsledok PTK**

Výsledkom PTK bude:

* Overenie si technických možností a technických riešení týkajúcich sa predmetu PTK.
* Stanovenie opisu predmetu zákazky na zabezpečenie vodíka a súvisiacich služieb pre vodíkové dopravné prostriedky.
* Upresnenie obchodných podmienok.
* Príprava podkladov pre určenie PHZ.
1. **Náklady spojené s trhovými konzultáciami**

Všetky náklady a výdavky spojené s účasťou na PTK znáša hospodársky subjekt bez akéhokoľvek finančného nároku od verejného obstarávateľa.

1. **Doplňujúce informácie**

Verejný obstarávateľ vyhodnotí získané informácie z PTK a následne stanoví opis predmetu zákazky na zabezpečenie vodíka a súvisiacich služieb pre vodíkové dopravné prostriedky, navrhne požiadavky a kritériá na vyhodnotenie ponúk z hľadiska splnenia požiadaviek na predmet zákazky a splnenia podmienok účasti vo verejnej súťaži tak, aby získal čo najlepšiu kvalitu za verejné finančné prostriedky.

1. **Záverečné** **ustanovenie**

Verejný obstarávateľ si vyhradzuje právo zmeny podmienok realizácie PTK, o ktorých bude dostatočne vopred informovať všetky subjekty a prípadné zmeny oznámi všetkým dotknutým subjektom bezprostredne po prijatí rozhodnutia o zmenách PTK.

Verejný obstarávateľ si podľa potreby vyhradzuje právo realizovať viackolové PTK.

V Bratislave, dňa 06.10.2021

|  |
| --- |
| **Ing. Martina Holentová**, v.r. |
| poverená riadením Odboru verejného obstarávania |

Prílohy:

Príloha č. 1 – Formulár k PTK na predmet zákazky

Príloha č. 2 – Dotazník – Základné okruhy tém a požiadavky na predmet PTK